Tia Carrere

Althea Rae Duhinio Janairo (* 2. január 1967, Honolulu, Havaj, USA) profesionálne známa pod menom Tia Carrere je americká herečka, speváčka a modelka. V rokoch 1999 až 2002 stvárnila hlavnú postavu v televíznom seriály Lovkyňa tajomstiev. Za svoje hudobné počiny získala dve ceny Grammy.

Detstvo a mladosť 
Tia Carrere sa narodila v Honolulu na Havaji. Je filipínskeho a čínskeho pôvodu.

Navštevovala Sacred Hearts Academy, čisto dievčenskú školu. Už ako dieťa túžila byť speváčkou. Ako svoje umelecké meno použila prezývku svojej sestry „Tia“ a použila variáciu priezviska „Carrera“ na poctu herečke Barbare Carrera.

Kariéra

Herectvo 
Svoju prvú hereckú skúsenosť mala Carrere už na Havaji. Neskôr, odcestovala do Los Angeles, kde sa venovala práci modelky. Začiatkom roku 1985 získala svoju prvú úlohu v americkom televíznom seriáli Airwolf. Viac priestoru získala v televíznom seriály General Hospital.  Ďalej hosťovala vo viacerých televíznych seriáloch, ako napríklad MacGyver či Ženatý so záväzkami, kde stvárnila modelingovú rivalku Kelly Bundy (Christiny Applegate). 

V roku 1992 bola obsadená do hudobnej komédie Waynov svet, kde si rolu zopakovala aj v druhom pokračovaní filmu, v roku 1993. V roku 1994 si zahrala po boku Arnolda Schwarzeneggera, Jaimie Lee Curtis a Elizy Dushku vo filme Pravdivé lži. Za svoj herecký výkon vo filme získala nomináciu na Saturn Awards. 

V rokoch 1999 až 2002 stvárnila Carrere profesorku archeológie Sydney Fox v televíznom seriály Lovkyňa tajomstiev. Televízny seriál mal tri série. V roku 2002 Carrere tiež dabovala postavu Nani v animovanom filme Lilo & Stitch. V roku 2005 si po boku Lukea Perryho a Petra Fondu zahrala v menej úspešnom filme Supernova.

Zúčastnila sa ako súťažiaca v populárnej reality šou Dancing with the Stars a nakoniec sa umiestnila na celkovom šiestom mieste. V roku 2020 si zahrala v televíznom seriály AJ a kráľovná.

Hudba 
V roku 1993 vydala svoj prvý sólový album Dream, produkovaný Mattom Prinzom, ktorý sa na Filipínach stal platinovým. V tom istom roku sa objavila na soundtracku k filmu Batman: Mask of the Phantasm, kde hrala záverečnú tému „I Never Even Told You“. Carrere sa potom zamerala na havajskú hudbu počnúc jej druhým albumom Hawaiiana, ktorý vyšiel v júni 2007 a sprevádzal ju na gitare a ukulele držiteľ ceny Grammy Daniel Ho. Album bol v roku 2008 nominovaný na cenu Grammy v kategórii Najlepší havajský hudobný album.

V roku 2009 bol Carrere spoluorganizátorom televízneho online podujatia pred odovzdávaním cien Grammy spolu s Waynom Bradym. V roku 2009 získala cenu Grammy za svoj tretí album Ikena a jej album He Nani z roku 2010 bola tiež nominovaná na Grammy. V roku 2011 získala svoju druhú cenu Grammy za album Huana Ke Aloha.

Súkromný život 
Carrere sa v roku 1992 vydala za filmového producenta, Elieho Samahu. Ich manželstvo bolo rozvedené vo februári 2000. 30. novembra 2002 sa vydala za fotoreportéra Simona Wakelina. Spolu majú dcéru Biancu. V apríli 2010 Carrere podala žiadosť o rozvod na vrchnom súde okresu Los Angeles. Podľa súdnych dokumentov uviedla ako dôvod rozvodu nezlučiteľné rozdiely a požiadala o výlučnú fyzickú starostlivosť o ich dcéru. Rozviedení boli v auguste 2010.

Iné projekty

Externé odkazy

Zdroj 

Filmové herečky USA
Televízne herečky USA
Dabingové herečky USA
Modelky USA
Speváčky USA
Osobnosti z Honolulu
Osobnosti USA čínskeho pôvodu
Osobnosti USA filipínskeho pôvodu
Držitelia ceny Grammy